stanford-oval/wikipedia huggingface dataset:
Kamerunin naisten jalkapallomaajoukkue

Kamerunin naisten jalkapallomaajoukkue edustaa Kamerunia naisten jalkapallon maaotteluissa. Joukkuetta halinnoi Kamerunin jalkapalloliitto ja se pelasi ensimmäisen ottelunsa vuonna 1991. Joukkueen parhaita saavutuksia ovat neljä hopeaa ja kolme pronssia naisten Afrikan-mestaruuskilpailuista, paikka Lontoon olympiakisoissa vuonna 2012 sekä neljännesvälieräpaikka vuosien 2015 ja 2019 MM-kilpailuissa.
Lontoon olympiakisoissa 2012 Kamerun hävisi kaikki kolme otteluaan: Brasilialle 0–5, Isolle-Britannialle 0–3 ja Uudelle-Seelannille 1–3. Kamerunin ainoan maalin teki Gabrielle Onguene.
Vuoden 2015 MM-kilpailuissa Kanadassa Kamerun voitti alkulohkossaan Ecuadorin 6–0 ja Sveitsin 2–1 sekä hävisi hallitsevalle maailmanmestarille Japanille 1–2. Kamerun pääsi lohkonsa kakkosena neljännesvälieriin, joissa se hävisi Kiinalle 0–1. Kamerunin paras maalintekijä oli Gaëlle Enganamouit, joka teki kolme maalia ottelussa Ecuadoria vastaan. Joukkueen valmentajana toimi Enow Ngachu.
Vuoden 2019 MM-kilpailuissa Ranskassa Kamerun hävisi alkulohkossaan Kanadalle 0–1 ja Alankomaille 1–3 sekä voitti Uuden-Seelannin 2–1. Kamerun pääsi lohkokolmosten vertailun tuloksena neljännesvälieriin, joissa se hävisi Englannlle 0–3. Kamerunin maaleista Ajara Nchout teki kaksi ja Gabrielle Onguéné yhden. Joukkueen valmentajana toimi Alain Djeumfa.
Kai Kortelainen

Kai Kortelainen (s. 7. toukokuuta 1971) on suomalainen ohjelmajohtaja, toimittaja ja tietokirjailija. Hän on työskennellyt toimittajana muun muassa Ylen Tampereen Radiossa, Radio Pirkassa, Satakunnan Kansassa ja Salon Seudun Sanomissa. Kortelainen on 1. helmikuuta 2010 avatun Seurakuntalainen.fi-verkkolehden perustaja ja sen ensimmäinen päätoimittaja. Vuonna 2021 hän johti Radio Deissä kehityshanketta, jonka tuloksena kanava julkaisi 10. tammikuuta 2022 Dei Plus -striimauspalvelun.
Kai Kortelainen on kirjoittanut uutisankkuri Keijo Leppäsen palkitseman Meri-Tuuli Elorinteen elämäkertateoksen Jippu – Kun perhonen lakkaa hengittämästä (WSOY 2022). Ammattilaisraati asetti kirjan ehdolle myös Vuoden äänikirjaksi Audio Awards 2023 -kilpailun shortlistalle.
Vuonna 2023 Kai Kortelainen julkaisi iskelmälaulaja Kikan elämäkerran, Kikka – Traaginen elämä sisaren silmin (Minerva 6/2023). Kirjallisuuslehti Parnasso kuvaa teosta sanoin: "Kortelaisen kirja murtaa myyttiä. Se muistuttaa, että tarinoiden takana ja niitä ennen on elämä. Kaikessa ristiriitaisuudessaan, epävakaudessaan ja oikullisuudessaan." (Laura Gustavsson, Parnasso 8/2023)
Kortelainen on opiskellut sekä Suomessa että Yhdysvalloissa. Hän suoritti Tampereen yliopistossa yhteiskuntatieteiden maisterin tutkinnon (1997) pääaineenaan tiedotusoppi ja opiskeli vuonna 1995 kansainvälistä politiikkaa Chicagossa (North Park University).
Suomessa Kortelainen on luotsannut lukuisia eduskunta-, eurovaali- ja presidentinvaalitenttejä.[lähde? ]
Kai Kovaljeff

Kai Kovaljeff vuonna 2009.
Kai Kristian Kovaljeff (s. 8. elokuuta 1985 Tampere) on suomalainen uransa lopettanut mäkihyppääjä ja yhdistetyn hiihtäjä. Hän edusti Lieksan Hiihtoseuraa ja häntä valmensivat Sami Leskinen ja Lauri Hakola.
Kovaljeff kilpaili nuorten MM-kisoissa yhdistetyssä Strynissä 2004 – jossa kuului joukkuekilpailussa neljänneksi sijoittuneeseen Suomen joukkueeseen – ja Rovaniemellä 2005. Hän osallistui myös yhdistetyn B-maailmancupin kilpailuihin 2001–2005. SM-kilpailuissa hän oli kymmenes sprinttikilpailussa 2004 ja gundersen-yhdistetyssä 2005.
Kovaljeff osallistui mäkihypyn maailmancupin osakilpailuun ensimmäiseen kerran Zakopanessa tammikuussa 2009 sijoittuen 21:nneksi. Parhaimmillaan hän on ollut kuudestoista Sapporossa 31. tammikuuta 2009. Continental Cupin kilpailussa hän on ollut parhaimmillaan neljäs Otepäässä joulukuussa 2009. Suurmäen SM-kilpailussa hän sijoittui viidenneksi 2009.
Kachemak

| Kachemak |
| --- | --- |

 Koordinaatit: 59°40′24″N, 151°25′59″W 
Valtio:  Yhdysvallat
Osavaltio:  Alaska
Piirikunta:  Kenai Peninsula
Pinta-ala:  
 – Kokonaispinta-ala:  4,2 km²
 – Josta vettä:  0 km² (0 %)
Väkiluku:  431
 – Väestötiheys:  103,4 as./km²
Aikavyöhyke:  UTC-9
 
   
Infobox OKVirheellinen NIMI-arvo: 
Kachemak on kaupunki Alaskassa. Se sijaitsee noin kuusi kilometriä itään Homerista Kachemak Bayn pohjoisrannalla. Jupikkielellä "kachemak" tarkoittaa "suurta kalliota veden äärellä".
Vuoden 2000 väestönlaskennassa Kachemakin asukasluku oli 431. Näistä 87,47% oli etnisesti valkoisia ("white") ja 5,80% Amerikan alkuperäiskansoihin kuuluvia.
Aiheesta muualla

Kachemak Google Mapsissa
Jäätikköuurteet

Jäätikköuurteita kalkkikivessä Kelleys Islandilla, Ohiossa.
Jäätikköuurteet ovat mannerjäätikön aikaansaamia uurteita peruskalliossa. Jääkauden jäljiltä kallio on usein suurelta osilta sileä, mutta paikoin kallioon on syntynyt uurteita. Jäätikköuurteita paljastuu vuoristojäätiköiden vetäytyessä joltakin alueelta. Näitä uurteita on paljastunut myös jääkausien jälkeen mannerjäätikön sulamisen jälkeen. Pienemmät jäätikköuurteet voivat olla suoria, ristikkäisiä tai pirstekaarteen muotoisia. Syvemmät uurteet voivat olla kourumaisia tai sirppimäisen muotoisia.
Jäätikköuurteiden muodostuminen

Jäätikköuurteita on yleensä useita samassa paikassa. Joskus jäätikkö on virrannut ensin toiseen suuntaan ja myöhemmin toiseen suuntaan. Tällöin voi syntyä ristikkäisiä uurteita, jotka ovat eri ikäisiä. Jäätikön alla sijainneen peruskallion tai vuoriston mineraloginen koostumus vaikuttaa uurteiden muodostumiseen. Esimerkiksi kalkkikivi uurtuu todennäköisesti enemmän kuin kvartsia sisältävä kallio tai vuoristo.
Aiheesta muualla

Kuvia tai muita tiedostoja aiheesta Jäätikköuurteet Wikimedia Commonsissa
Kaarlo Nohrström

K. B. Nohrström perheineen noin vuonna 1900.
Kaarlo (Karl) Bertel Nohrström (3. maaliskuuta 1855 Savonlinna – 3. maaliskuuta 1903 Joensuu) oli suomalainen piirilääkäri ja yksi Duodecim-seuran 12 perustajajäsenestä. Hän toimi myös sivutoimisesti hammaslääkärinä.
Nohrströmin vanhemmat olivat kollega Johan Vilhelm Nohrström ja Klara Lovisa Olsoni. Hän pääsi ylioppilaaksi 1873 Porvoon alkeisoppilaitoksesta, opiskeli Helsingin yliopistossa ja valmistui filosofian kandidaatiksi ja filosofian maisteriksi 1877, lääketieteen kandidaatiksi 1879 ja lääketieteen lisensiaatiksi 1883. Nohrström oli Sortavalassa kaupunginlääkärinä ja yleisen sairaalan lääkärinä 1885–1893, ja hän toimi sen jälkeen piirilääkärinä Joensuussa vuodesta 1893 alkaen. Hän oli perustamassa vuonna 1881 Duodecim-seuraa. Nohrström oli mukana vuonna 1899 Suurta adressia Pietariin vieneessä lähetystössä.
Nohrström oli naimisissa vuodesta 1883 Elin Hildur Karolina Domanderin kanssa. Kaarlo Nohrströmin veli oli kamarineuvos, ylijohtaja Walter Nohrström.
Porno for Pyros (albumi)

| Porno for Pyros Porno for Pyros |
| --- | --- | --- |

Studioalbumin tiedot
 Äänitetty : Kesällä 1992 Crystal Studios, Los Angeles
 Julkaistu: 27. huhtikuuta 1993
 Formaatti: CD-levy, 12' Vinyyli, C-kasetti, Digitaalinen lataus
 Tuottaja(t): Matt Hyde, Perry Farrell
 Tyylilaji: Alternative rock
 Kesto: 39.28
 Levy-yhtiö: Warner Bros.
Porno for Pyroksen muut julkaisut
|   | Porno for Pyros 1992 | Good God's Urge 1996 |
Singlet albumilta Porno for Pyros
 ”Cursed Female” Julkaistu: 1993  ”Cursed Male” Julkaistu: 1993  ”Pets” Julkaistu: 1993  ”Meija” Julkaistu: 1993  ”Sadness” Julkaistu: 24. maaliskuuta 1994
Porno for Pyros on yhdysvaltalaisen Porno for Pyros -rockyhtyeen ensimmäinen studioalbumi, joka julkaistiin 27. huhtikuuta 1993. Albumin julkaisu viivästyi useita kertoja, koska levy-yhtiö Warner Bros. ei ollut tyytyväinen albumin alkuperäiseen kansikuvaan. Kansikuvan oli tarkoitus olla raketti, jonka kylkeen on kuvattu hakaristi Daavidintähden sisällä. Niiden sijaan raketin kylkeen kuvattiin lopullisessa versiossa pirun pää.
Albumilta julkaistiin kaksi singleä, kappaleet ”Pets” ja ”Sadness”, sekä kolme promosingleä, kappaleet ”Cursed Female”, ”Cursed Male” ja ”Meija”. ”Pets” sijoittui ykköseksi Alternative Songs -listalla.
Tausta

Yhtye perustettiin vuonna 1992 juuri hajonneen Jane’s Addictionin raunioille. Jane’s Addictionin laulaja Perry Farrell ja rumpali Stephen Perkins perustivat yhtyeen yhdessä kitaristi Peter DiStefanon ja basisti Martyn LeNoblen kanssa. Se alkoi tehdä albumia vielä samana vuonna.
Musiikkityyli

Albumin ja yhtyeen musiikkityyliä on verrattu Jane’s Addictionin tyyliin. Albumin kappaleet ”Blood Rag” ja ”Bad Shit” olivat alun perin Jane’s Addictionin keskeneräiseksi jääneitä kappaleita, jotka Porno for Pyros levytti albumilleen. Albumilla on paljon funk-vaikutteita, kuten slap-tyylinen bassonsoitto. Lisäksi monissa kappaleissa käytetään rockyhtyeelle harvinaisempaa soitinta, huuliharppua.
Albumin kappaleet ja osa niiden sanoituksista ovat saaneet inspiraationsa Los Angelesin vuoden 1992 mellakoista, jotka tapahtuivat ennen kuin yhtye alkoi tehdä albumiaan. Etenkin kappaleet ”Porno for Pyros” ja ”Black Girlfriend” viittaavat mellakoihin.
Julkaisu

Vajaa kuukausi julkaisunsa jälkeen albumi pääsi Billboard 200 -listalle. Ensimmäisellä viikollaan se saavutti parhaan sijoituksensa ollen listan kolmas. Albumi putosi kärkisijoilta nopeasti, mutta vietti listalla yhteensä 21 viikkoa. Lisäksi albumi pääsi listoille Isossa-Britanniassa, Australiassa ja Uudessa-Seelannissa. Suurempi suosio rajoittui kuitenkin Yhdysvaltoihin, missä albumi saavutti kulta-sertifikaatin heinäkuussa 1993.
Albumin singleistä parhaiten menestyi ”Pets”, joka oli ensimmäisellä sijalla Alternative Songs -listalla. Kappale ylsi myös Billboard Hot 100 -listalle ja Britannian singlelistalle.
Kappalelista

Kaikki kappaleet säv. ja san. Perry Farrell, Peter DiStefano, Martyn LeNoble ja Stephen Perkins.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Sadness | 2.33 |  |  |  |  |  |  |  |
| 2. | Porno for Pyros | 3.07 |  |  |  |  |  |  |  |
| 3. | Meija | 3.14 |  |  |  |  |  |  |  |
| 4. | Cursed Female | 3.25 |  |  |  |  |  |  |  |
| 5. | Cursed Male | 3.52 |  |  |  |  |  |  |  |
| 6. | Pets | 3.37 |  |  |  |  |  |  |  |
| 7. | Bad Shit | 3.00 |  |  |  |  |  |  |  |
| 8. | Packin' 25 | 4.10 |  |  |  |  |  |  |  |
| 9. | Black Girlfriend | 4.35 |  |  |  |  |  |  |  |
| 10. | Blood Rag | 3.32 |  |  |  |  |  |  |  |
| 11. | Orgasm | 4.29 |  |  |  |  |  |  |  |
Listasijoitukset > Albumi

| Lista | Sijoitus | Listaviikot |
| --- | --- | --- |
| Yhdysvallat | 3 | 21 |
| Iso-Britannia | 13 | 3 |
| Australia | 35 | 9 |
| Uusi-Seelanti | 16 | 9 |
Listasijoitukset > Singlet

| Vuosi | Single | Listasijoitukset> Hot 100  | Listasijoitukset> Alternative Songs  | Listasijoitukset> Hot Mainstream Rock Tracks  |
| --- | --- | --- | --- | --- |
| 1993 | "Cursed Female" | — | 3 | — |
| 1993 | "Cursed Male" | — | — | — |
| 1993 | "Pets" | 67 | 1 | 25 |
| 1993 | "Meija" | — | — | — |
| 1994 | "Sadness" | — | — | — |
KNM Bergen (F301)

| KNM Bergen |
| --- | --- |
 KNM Bergen Bergenissä hieman ennen käytöstä poistamista 2005

Aluksen vaiheet
Rakentaja:  laivaston telakka, Horten
Kölinlasku:  1964
Laskettu vesille:  23. elokuuta 1965
Palveluskäyttöön:  15. kesäkuuta 1967
Poistui palveluskäytöstä:  3. elokuuta 2005
Loppuvaihe:  uponnut sukellusveneiden maalilaivana keväällä 2007
Tekniset tiedot
Uppouma:  1 950 t
Pituus:  96,6 m
Leveys:  11 m
Syväys:  5,5 m
Koneteho:  2 * 20 080 hv
Nopeus:  25+ solmua
Miehistöä:  122
Aseistus
Aseistus:  2 × 3" tykkiä kaksoistykkitornissa 1 × Bofors 40 mm/L70 2 × Rheinmetall 20 mm -ilmatorjuntatykkiä 2 × 324 mm Mk 32 -torpedoputkea Penguin Mk2 -merimaaliohjus Mk 6 syvyyspommit Terne III -sukellusveneentorjuntaraketit
KNM Bergen oli Norjan laivaston vuonna 1967 palvelukseen otettu Oslo-luokan fregatti, joka poistettiin palveluksessa 3. elokuuta 2005.
Valmistus

Alus tilattiin 1960 Hortenin laivastontelakalta, missä köli laskettiin 1964. Se laskettiin vesille 23. elokuuta 1965 ja otettiin palvelukseen 15. elokuuta 1965.
Palvelus

Alus modernisoitiin ensimmäisen kerran 1970-luvun lopulla, jolloin ohjusjärjestelmät asennettiin. Alusta modernisoitiin uudelleen 1987–1990, jolloin sille asennettiin suojasoihdunheittimet, uusi Thomson Sintra TSM-2633 -kaikuluotain ja MSI 3000 -tietoliikennejärjestelmä. Samoin aiemmin käytössä ollut 76 millimetrin ilmatorjuntatykki korvattiin Boforsin 40 mm/L70 ilmatorjuntatykillä. Alus siirrettiin 1993 reserviin, mistä se palasi seuraavana vuonna palvelukseen korvaamaan 25. tammikuuta 1993 uponneen KNM Oslon. Alukselle asennettiin 1996-1997 Link 11 ja 14 -satelliittikommunikointijärjestelmä, GPS ja Plessey AWS-9 -tutka.
Alus poistettiin palveluksesta 3. elokuuta 2005, kun se korvattiin uudella KNM Fridtjof Nansenilla. Aluksen viimeisenä tehtävänä oli osallistua juhlallisuuksiin Oslossa, minkä jälkeen se toimi Haakonsvernissä toimistotilana. Syyskuussa 2007 alus upposi Ramsundin laivastotukikohdassa sukellusveneiden maalilaivana.
Kacper Kozłowski

| Mitalit | Mitalit | Mitalit |  |
| --- | --- | --- | --- |
|  Kacper Kozłowski |  Kacper Kozłowski |  Kacper Kozłowski |  |
Maa:   Puola
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Osaka 2007 | 4x400 m |  |
| EM-kilpailut  | EM-kilpailut  | EM-kilpailut  |  |
|  Hopeaa | Amsterdam 2016 | 4x400 m |  |
|  Pronssia | Zürich 2014 | 4x400 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Belgrad 2017 | 4x400 m |  |
Kacper Kozłowski (s. 7. joulukuuta 1986 Olsztyn, Puola) on puolalainen pikajuoksija.
Kozłowski sijoittui Kaunaksen nuorten EM-kisoissa 2005 400 metrin juoksussa neljänneksi ajalla 46,87 ja sai pronssia 4 x 400 metrin viestijuoksussa. Kaksi vuotta myöhemmin hän saavutti Debrecenin alle 23-vuotiaiden EM-kilpailuissa pronssia 400 metrillä ja hopeaa 4 x 400 metrin viestissä. Osakan MM-kisoissa hän oli mukana Puolan joukkueessa, joka voitti 4 x 400 metrin viestissä MM-pronssia. Belgradin universiadeissa 2009 hän oli 400 metrillä neljäs ja sai 4 x 400 metrin viestissä hopeaa. Vuonna 2010 hän oli Barcelonan EM-kisoissa 400 metrillä kahdeksas ajalla 46,07. Helsingin EM-kilpailuissa 2012 hän karsiutui 400 metrin välierissä. Hän sai EM-kilpailujen 4 x 400 metrin viestissä pronssia Zürichissä 2014 ja hopeaa Amsterdamissa 2016. Belgradin EM-hallikilpailuissa 2017 hän voitti viestikultaa.
Ennätykset

200 metrin juoksu: 21,05 (2007)
400 metrin juoksu: 45,24 (2010)
Kaarlo Nieminen

Kaarlo Nieminen on seuraavien suomalaisten henkilöiden nimi:
Kaarlo Nieminen (1878–1943), yleisurheilija
Kaarlo Nieminen (1887–1955), kielitieteilijä
Kaarlo Nieminen (1915–1997), teollisuusneuvos.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kaarlo Nieminen”, voi hakea sivunnimihaulla, laajalla sivunnimihaulla tai tekstihaulla.
Kalevi Kilpi

Eino Kalevi Kilpi (14. kesäkuuta 1922 Tampere – 9. maaliskuuta 1996 Helsinki) oli suomalainen poliitikko ja Yleisradion toimittaja. Hän valmistui valtiotieteen kandidaatiksi 1948.
Kilpi syntyi vasemmistolaiseen perheeseen. Hänen vanhempansa Eino Kilpi ja Sylvi-Kyllikki Kilpi olivat tunnettuja poliittisia vaikuttajia.
Kilpi toimi Yleisradion selostusosastolla apulaispäällikkönä vuosina 1948–1962. Tuona aikana hänestä tuli tunnettu radioääni, joka osallistui selostajana useimpiin 50-luvun tärkeisiin tapahtumiin. Vuonna 1956 Kilpi soitti ensimmäisenä radiossa Georg Otsin laulaman suomenkielisen Saarenmaan valssin, josta hän oli saanut nauhan vierailulla Viron radioon.
Kilpi on tiettävästi ainoan Jean Sibeliuksen myöntämän radiohaastattelun haastattelija vuonna 1948. Kilpi oli naimisissa Sibeliuksen tyttärentyttären Merike Ilveksen kanssa ja sai tämän vuoksi tehdä haastattelun.
Kalevi Kilpi oli SKDL:n kansanedustaja vuosina 1962–1966. Hän oli Helsingin kaupunginvaltuuston jäsen vuosina 1965–1993. Hän on eräs kaupunginvaltuuston historian pitkäikäisimmistä jäsenistä.
Aiheesta muualla

Jean Sibeliuksen haastattelu vuonna 1948
Kalevi Kilpi Leningradissa vuonna 1954
Kamerunin taistelu

Kamerunin taistelu on vuosina 1914–1916 tapahtunut taistelu, jossa Iso-Britannia ja Saksa taistelivat toisiaan vastaan Saksan siirtomaassa Kamerunissa. Se oli osa Ensimmäistä maailmansotaa.
Kamerunissa oli noin tuhannen saksalaisen sotilaan varuskunta, jota tuki noin kolmetuhatta afrikkalaista sotilasta. Britit yrittivät hyökätä sinne maateitse, mutta hankala maasto haittasi heitä. Belgialaiset ja ranskalaiset saivat Limben rannikolta. Britit ja ranskalaiset toivat laivaston tykkeineen ja saivat pääkaupunki Doualan.
Saksalaiset katsoivat maaliskuussa 1916 taistelun olevan turhaa ja vetäytyivät Kamerunista Espanjan siirtomaahan Río Muniin.
Aiheesta muualla

Cameroons campaign Naval History
Cameroons Victoria Cross Soldier's Burden
Kasvojen luut

Kasvojen luihin (lat. ossa faciei) kuuluvat nenäluu, kyynelluu ja poskiluu. Nenäluu muodostaa nenäontelon katon. Kyynelluu osallistuu silmäkuopan muodostukseen. Kyynelluussa on syvennys, jossa sijaitsee kyynelpussi.
Psykopiraatti

Psykopiraatti (eng. Psycho–Pirate) on nimitys kahdelle DC Comicsin sarjakuvissa esiintyneelle superroistolle. Hahmon ensimmäinen versio esiintyi ensimmäisen kerran All-Star Comics #23 numerossa joulukuussa 1944 ja hänet loivat Gardner Fox ja Joe Gallagher. Hahmon toinen versio esiintyi ensimmäisen kerran  Showcase #56 numerossa kesäkuussa 1965 ja hänet loivat Gardner Fox ja Murphy Anderson. Molemmat Psykopiraatin variaatiot ovat olleet Oikeuden Yhteiskunnan vihollisia.
Muussa mediassa > Animaatiossa

Roger Haydenin versio Psykopiraatista esiintyi cameo-roolissa Justice League Unlimited sarjassa Gorilla Groddin johtaman Secret Societyn jäsenenä. Tällä versiolla ei ollut Medusa-naamiota eikä puheroolia.
Roger Haydenin versio Psykopiraatista esiintyi Batman: The Brave and the Bolt -sarjassa, jossa häntä ääninäytteli Armin Shimerman.
Charles Halsteadin versio Psykopiraatista esiintyi animaatioelokuvassa Justice Society: World War II, jossa häntä ääninäytteli Geoffrey Arend. Tämä versio on peräisin Earth-2:sta ja sillä on mielenhallintakykyjä. Hän aivopesee oman maailmansa Vesimiehen ja atlantislaiset yhdistämään voimansa natsien kanssa tarkoituksenaan saada edellämainitut tuhoamaan jälkimmäiset, jotta Halstead voi vallata maailman. Samalla kun Justice Society of American jäsenet ja Earth-1 maailman Salama kohtaavat ja kukistavat hänet, Halstead tappaa Steve Trevorin taistelun aikana.
Muussa mediassa > Televisiossa

Roger Haydenin versio Psykopiraatista esiintyi Arrowversen crossover-tarinassa "Elseworlds", jossa häntä esitti Bob Frazer.
Psykopiraatti esiintyi Cecile Hortonin kautta The Flash sarjan seitsemännellä kaudella, jossa häntä esitti Danielle Nicolet.
Videopeleissä

Roger Haydenin versio Psykopiraatista esiintyi pelattavana hahmona Lego DC Super-Villains -pelissä, jossa häntä ääninäytteli Armin Shimerman. Tämä versio hahmosta oli Tuomion Legioonan jäsen.
Prinssi Mohammad bin Abdulazizin kansainvälinen lentoasema

Prinssi Mohammad bin Abdulazizin kansainvälinen lentoasema (arab. مطار الأمير محمد بن عبد العزيز الدولي‎) (IATA: MED, ICAO: OEMA)) sijaitsee Saudi-Arabiassa noin 20 kilometriä Medinasta koilliseen. Sen kautta kulkee muslimien pyhiinvaelluksen eli hadžin aikana suuret määrät matkustajia.
Ylläpito

Saudi-Arabian siviili-ilmailun hallintoviranomainen teki vuonna 2012 Tibah Airport Development Company -konsernin kanssa 25 vuoden sopimuksen lentoaseman ylläpidosta. Lentoasema on ensimmäinen yksityistetty lentoasema Saudi-Arabiassa. Matkustajaliikenne kasvoi vuonna 2014 21 % jolloin 5,7 miljoonaa matkustajaa kulki lentoaseman kautta.
Uusi terminaali

Kasvavien matkustajamäärien vuoksi vuonna 2011 aloitettiin mittavat lentoaseman laajennus- ja rakennushankkeet. Laajennuksen ensimmäisessä vaihessa oli uusi matkustajaterminaali joka otettiin käyttöön vuonna 2015. Uusi terminaali yhdistyy vanhaan terminaaliin ja uuden terminaalin arkkitehtuuriin on otettu vaikutteita perinteisestä Hejazi-tyylin arkkitehtuurista ja siinä on käytetty teemana palmua.
Terminaalin rakenne on suunniteltu niin että se on laajennettavissa toisessa vaihessa jolloin matkustajamäärä kasvaa 12 miljoonaan matkustajaan. Sen jälkeen on vielä mahdollista laajentaa terminaalia kuudelletoista miljoonalle matkustajalle vuoteen 2037 mennessä.
Kaappauksen päättyminen vuonna 2001

Tšetšeenikaapparit kaappasivat Istanbulista Moskovaan matkalla olleen venäläisen Vnukovo Airlinesin Tupolev Tu-154 -lentokoneen maaliskuussa 2001. Reittilennolla oli 174 ihmistä joista 162 oli matkustajia ja 12 miehistön jäsentä. Suurin osa matkustajista oli venäläisiä ja 55–60 oli turkkilaisia.
Kaappaajat lennättivät koneen Medinaan lentokentälle ja vaativat polttoainetta 5 000 kilometrin lentoa varten. Heidän oletettiin halunneen lentää Afganistaniin Kandahariin. Kahdeksantoista tunnin tuloksettomien neuvotteluiden jälkeen Saudi-Arabian joukot päättivät tehdä rynnäkön koneeseen. Ennen rynnäkköä kaapaajat olivat vapauttaneet 45 ihmistä. Saudi-Arabian joukkojen hyökkäyksessä kuoli kolme kaappaajaa joista yksi oli nainen. Yksi kaappaaja pidätettiin ja useita matkustajia loukkaantui rynnäkössä.